CELEX: 32015R1330
Language: el
Date: 2015-07-31 00:00:00
Title: Εκτελεστικός κανονισμός (ΕΕ) 2015/1330 της Επιτροπής, της 31ης Ιουλίου 2015, για τη 234η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

1.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 206/26
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1330 ΤΗΣ ΕΠΙΤΡΟΠΉΣ
   της 31ης Ιουλίου 2015
   για τη 234η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 20 Ιουλίου 2015, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να διαγράψει ένα φυσικό πρόσωπο από τον κατάλογο της Επιτροπής Κυρώσεων κατά της Αλ Κάιντα που περιλαμβάνει πρόσωπα, ομάδες και οντότητες στα οποία θα πρέπει να εφαρμοστεί η δέσμευση κεφαλαίων και οικονομικών πόρων. Επιπλέον, στις 20 Ιουλίου 2015, η Επιτροπή Κυρώσεων του ΣΑΗΕ αποφάσισε να τροποποιήσει μια καταχώριση στον κατάλογο.
            
         
               (3)
            
            
               Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να επικαιροποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2015.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      
                  1)
               
               
                  Η ακόλουθη καταχώριση υπό τον τίτλο «Φυσικά πρόσωπα» διαγράφεται:
                  «Aliaskhab Alibulatovich Kebekov (Алиaсхаб Алибулатович Кебеков) (γνωστός και ως: α) Sheikh Abu Muhammad, β) Ali Abu Muhammad, γ) Abu Muhammad Ali Al-Dagestani). Ημερομηνία γέννησης: 1.1.1972. Τόπος γέννησης: Χωριό Teletl, περιφέρεια Shamilskiy, Δημοκρατία του Νταγκεστάν, Ρωσική Ομοσπονδία. Υπηκοότητα: Ρωσική. Αριθ. διαβατηρίου: 628605523 (ρωσικό διαβατήριο για ταξίδια στην αλλοδαπή, που εκδόθηκε στις 4.7.2006 από την Ομοσπονδιακή Υπηρεσία Μετανάστευσης της Ρωσικής Ομοσπονδίας και λήγει στις 16.7.2016). Εθνικός αριθμός ταυτότητας: 8203883123 (ρωσικό εθνικό διαβατήριο που εκδόθηκε στις 16.7.2005 από το Τμήμα Εσωτερικών Υποθέσεων (OVD), περιφέρεια Κirovskiy, Δημοκρατία του Νταγκεστάν, Ρωσική Ομοσπονδία και λήγει στις 1.1.2017). Διεύθυνση: Shosse Aeroporta, 5 Ap. 7 Makhachkala, Δημοκρατία του Νταγκεστάν, Ρωσική Ομοσπονδία. Άλλες πληροφορίες: α) Σωματικά χαρακτηριστικά: χρώμα οφθαλμών: καστανό· χρώμα μαλλιών: γκρίζο· ύψος: 170-175 cm· σωματότυπος: εύσωμος, με πρόσωπο ωοειδές, γενειοφόρος· β) Ονοματεπώνυμο πατρός: Alibulat Kebekovich Kebekov, γεννηθείς το 1927· γ) Φωτογραφία διαθέσιμη για καταχώριση σε Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 23.3.2015.»
               
            
                  2)
               
               
                  Η καταχώριση «Mohammed Al Ghabra. Διεύθυνση: Ανατολικό Λονδίνο, Ηνωμένο Βασίλειο. Ημερομηνία γέννησης: 1.6.1980. Τόπος γέννησης: Δαμασκός, Συρία. Υπηκοότητα: Βρετανική. Αριθ. διαβατηρίου: 094629366 (Ηνωμένο Βασίλειο). Άλλες πληροφορίες: α) όνομα πατρός: Mohamed Ayman Ghabra· β) όνομα μητρός: Dalal. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 12.12.2006.» υπό τον τίτλο «Φυσικά πρόσωπα» αντικαθίσταται από τα ακόλουθα:
                  «Mohammed Al Ghabra. [γνωστός και ως: α) Mohammed El' Ghabra β) Danial Adam]. Διεύθυνση: Ανατολικό Λονδίνο, Ηνωμένο Βασίλειο. Ημερομηνία γέννησης: 1.6.1980. Τόπος γέννησης: Δαμασκός, Συρία. Υπηκοότητα: Βρετανική. Αριθ. διαβατηρίου: 094629366 (Ηνωμένο Βασίλειο). Άλλες πληροφορίες: α) όνομα πατρός: Mohamed Ayman Ghabra· β) όνομα μητρός: Dalal. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 12.12.2006.»